CELEX: 32019D0658
Language: bg
Date: 2015-03-02 00:00:00
Title: Решение (EС) 2019/658 на Съвета от 2 март 2015 година за подписване, от името на Съюза и държавите членки, на Протокола за изменение на Споразумението за морски транспорт между Европейската общност и нейните държави членки, от една страна, и правителството на Китайската народна република, от друга страна, за да се вземе предвид присъединяването на Република Хърватия към Европейския съюз

26.4.2019   
               
               
                  BG
               
               
                  Официален вестник на Европейския съюз
               
               
                  L 112/2
               
            
         РЕШЕНИЕ (EС) 2019/658 НА СЪВЕТА
         от 2 март 2015 година
         за подписване, от името на Съюза и държавите членки, на Протокола за изменение на Споразумението за морски транспорт между Европейската общност и нейните държави членки, от една страна, и правителството на Китайската народна република, от друга страна, за да се вземе предвид присъединяването на Република Хърватия към Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 5 от него,
         като взе предвид Акта за присъединяване на Хърватия, и по-специално член 6, параграф 2 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за морски транспорт между Европейската общност и нейните държави членки, от една страна, и правителството на Китайската народна република, от друга страна (1) („споразумението“), влезе в сила на 1 март 2008 г.
                  
               
                     (2)
                  
                  
                     В съответствие с член 6, параграф 2 от Акта за присъединяване на Хърватия последната следва да се присъедини към споразумението с протокол между Съвета и Китайската народна република.
                  
               
                     (3)
                  
                  
                     На 14 септември 2012 г. Комисията беше упълномощена от Съвета да договори протокол за изменение на Споразумението („протоколът“), за да се вземе предвид присъединяването на Хърватия към Съюза.
                  
               
                     (4)
                  
                  
                     Протоколът беше парафиран в Брюксел на 20 юни 2014 г.
                  
               
                     (5)
                  
                  
                     Протоколът следва да бъде подписан,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се подписването от името на Съюза и държавите членки на протокола за изменение на Споразумението за морски транспорт между Европейската общност и нейните държави членки, от една страна, и правителството на Китайската народна република, от друга страна, за да се вземе предвид присъединяването на Република Хърватия към Европейския съюз, при условие на сключването на въпросния протокол (2).
         
         
            Член 2
            Председателят на Съвета се оправомощава да посочи лицето(ата), упълномощено(и) да подпише(ат) протокола от името на Съюза и държавите членки.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 2 март 2015 година.
            
               
                  За Съвета
               
               
                  Председател
               
               D. REIZNIECE-OZOLA
            
         
         
            (1)  ОВ L 46, 21.2.2008 г., стр. 25.
         
            (2)  Текстът на протокола ще бъде публикуван заедно с решението за сключването му.